Amerikanerne stod overfor den stærkest befæstede japanske stilling på Guadalcanal, som fik øgenavnet Gifu (efter [[Gifu-præfekturet]] i Japan) af japanerne. Gifu-stillingen lå mellem toppene på Mount Austen og Hill 27 og 31 og bestod af en 1.350 meter lang linje med 45–50 forbundne og gensidigt støttende velcamouflerede bunkers, som var gravet ned så de lå i en hesteskoform med den åbne ende mod vest. Der stak kun omkring 90 cm af hver bunker op over jorden. De var lavet af bjælker og jord, som var op til 60 cm tyk. Hver bunker rummede et eller to maskingeværer og adskillige riffelskytter. Nogle var placeret under store jungletræer. Hver af disse bunkers var placeret, så den kunne yde støtte til de andre. Talrige skyttehuller og løbegrave ydede yderligere støtte og dækning for flere riffelskytter og maskingeværer. Bag deres bunkers havde japanerne placeret 81 mm og langtrækkende 90 mm morterer.<ref>George, p. 368-369: den japanske 90 mm morter var i praksis en lille kanon, som kunne skyde projektiler op til 3,5 km væk med ekstrem præcision på grund af sit særligt stabile fundament.</ref> Gifu var under kommando af major Takeyoshi Inagaki med omkring 800 mand fra 2. bataljon af 228. regiment og 2. bataljon af 124. infanteriregiment.<ref>Miller, p. 237, 240–244, Frank, p. 531, 749, Jersey, p. 304, 344, 351–352, 360–362, Anderson. Jersey skriver, at Gifu blev navngivet af soldater fra 230. infanteriregiment, som var fra Gifu-præfekturet, hvorfra nogle enheder hjalp til i forsvaret af det nærliggende Mount Austen område. Gifu-befæstningen var blevet designet af fire erfarne befæstningsingeniører fra 17. armé: oberstløjtnant Makoto Hamada, majorerne Shigemaichi Shida og Tsuneichi Shima samt kaptajn Masaru Tokuda. Stillingens personel kan også have inkluderet 28 særlige flådelandgangstropper fra den oprindelige flådegarnison. Inagakis kommandopost var placeret 350 meter nordøst for Hill 27. 2. kompagni af 228. maskingevær enhed hjalp tilsyneladende til ved forsvaret af Gifu og de omkringliggende bjerge.</ref>
Historie